**Trista deturnare a sinucigasului**

*Mircea Dinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ti-ai uitat Doamne în om

sclipatul sculei tale de-argint

ca un chirurg distrat

ce coase-n pielea pacientului bisturiul si foarfeca.

Altfel de unde aceasta disperare fără adresa

ironia acestor lacrimi de imprumut?

Epilepticul electrocutat de un inger

ramine gravid,

dar cine să-l moseasca si să-i scoata

reveria din timpla?

Sinucigasul din melancolie

se-arunca de pe catedrala Notre-Dame

si striveste-un copil în cadere.

Cine l-a condamnat în zbor să devina ucigas de copii?

Nu degeaba scriau derbedeii pe ziduri

"loc de lovit cu capul",

acordindu-ti o sansa în plus să verifici

daca moartea iti apartine de drept,

daca moartea e o afacere strict personala.